### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Vilje til at pålægge rådighedsindskrænkninger.

### Resumé

Med det formål at beskytte drikkevandet mod forurening vedtog byrådet den 17. april 2013 Indsatsplan Beder. Vandforsyningerne har efter vedtagelsen forsøgt at indgå frivillige aftaler med lodsejere om ikke at benytte pesticider i landbrugsdriften.

Med denne indstilling udspecificeres de berørte matrikler, hvor [adresse] er villig til at pålægge rådighedsindskrænkninger, hvis der ikke indgås frivillige aftaler med lodsejerne om ikke at benytte pesticider i landbrugsdriften. Der henvises til matrikellisten og kortet i bilag 1.

Ved at byrådet udtrykker eksplicit vilje til at pålægge disse konkrete matrikler de nødvendige rådighedsindskrænkninger, sikres der mulighed for at gennemføre den ønskede beskyttelse af drikkevandet med frivillige aftaler. Konsekvensen er også, at de berørte lodsejere kan opnå skattefritagelse for erstatningen ved indgåelse af frivillige aftaler på tilsvarende vis, som hvis rådighedsindskrænkningen skete efter pålæg fra kommunen.

### Indstilling

At 1) [adresse] viser villighed til at påbyde rådighedsindskrænkninger efter Miljøbeskyttelseslovens § 24 eller § 26a på de matrikler, som er nævnt i bilag 1, hvis det ikke er muligt for vandforsyninger eller kommunen at indgå frivillige aftaler om tilsvarende rådighedsindskrænkninger.

### Sagens forløb

17-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-06-2020 Magistraten
Fremsendes til [adresse] med bemærkning, at Magistraten i mødet den 22. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 5. maj 2020.
 12-08-2020 [adresse]

Fremsendes til Teknisk Udvalg til behandling i henhold til beslutning i byrådets møde den 12. august 2020.

Sagen blev behandlet sammen med sag 14.

 02-09-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 09-09-2020 [adresse]Sagens behandling blev udsat i byrådets møde den 9. september 2020.
 23-09-2020 Aarhus Byråd
Beslutning ikke frigivet